stanford-oval/wikipedia huggingface dataset:
โรงเรียนเบญจมราชาลัย ในพระบรมราชูปถัมภ์
แหล่งข้อมูลอื่น

เว็บไซต์อย่างเป็นทางการของโรงเรียนเบญจมราชาลัย ในพระบรมราชูปถัมภ์ เก็บถาวร 2011-07-17 ที่ เวย์แบ็กแมชชีน
| ด ค กกลุ่มโรงเรียนเบญจมราชาลัย |
| --- | --- |
 เบญจมราชาลัย  เบญจมราชาลัย 2  เบญจมราชาลัย 3 
| ด ค กกลุ่มเบญจมฯ สัมพันธ์ |
| --- | --- |
 เบญจมราชูทิศ  เบญจมราชูทิศ ราชบุรี  เบญจมราชูทิศ จันทบุรี  เบญจมราชูทิศ ปัตตานี  เบญจมราชรังสฤษฎิ์  เบ็ญจะมะมหาราช  เบญจมบพิตร  เบญจมราชาลัย  เบญจมเทพอุทิศ  เบญจมราชานุสรณ์ 
| ด ค กสถานศึกษาในเขตพระนคร |
| --- | --- | --- |
| การศึกษาปฐมวัย |  โรงเรียนพระตำหนักสวนกุหลาบ  โรงเรียนราชินี  |  |
| ประถมศึกษา |  โรงเรียนพระตำหนักสวนกุหลาบ  โรงเรียนราชินี  |  |
| มัธยมศึกษา |  โรงเรียนบาลีเตรียมอุดมศึกษา  โรงเรียนบาลีสาธิตศึกษา  โรงเรียนเบญจมราชาลัย  โรงเรียนพระตำหนักสวนกุหลาบ  โรงเรียนมัธยมวัดมกุฏกษัตริย์  โรงเรียนราชินี  โรงเรียนวัดบวรนิเวศ  โรงเรียนวัดราชบพิธ  โรงเรียนสตรีวิทยา  โรงเรียนสวนกุหลาบวิทยาลัย  |  |
| อาชีวศึกษา |  โรงเรียนช่างฝีมือในวัง  โรงเรียนตั้งตรงจิตรพณิชยการ  วิทยาลัยนาฏศิลป  วิทยาลัยอาชีวศึกษาเสาวภา  |  |
| อุดมศึกษา |  มหาวิทยาลัยธรรมศาสตร์ ท่าพระจันทร์  มหาวิทยาลัยศิลปากร วังท่าพระ  สถาบันบัณฑิตพัฒนศิลป์  วิทยาลัยเพาะช่าง  วิทยาลัยอาชีวศึกษาเสาวภา  |  |
 รายชื่อโรงเรียนในกรุงเทพมหานคร  รายชื่อสถาบันอุดมศึกษาในกรุงเทพมหานคร 
| ด ค กโรงเรียนสตรีในประเทศไทย |
| --- | --- | --- |
| กรุงเทพมหานคร |  เขมะสิริอนุสสรณ์  ซางตาครู้สคอนแวนท์  เซนต์ฟรังซีสซาเวียร์คอนแวนต์  เซนต์โยเซฟคอนเวนต์  เบญจมราชาลัย ในพระบรมราชูปถัมภ์  พระหฤทัยคอนแวนต์  มาแตร์เดอีวิทยาลัย  ราชินี‡  ราชินีบน‡  วัฒนาวิทยาลัย‡  วาสุเทวี  ศึกษานารี  สตรีวรนาถบางเขน‡  สตรีวัดมหาพฤฒาราม ในพระบรมราชินูปถัมภ์  สตรีวัดระฆัง  สตรีวัดอัปสรสวรรค์  สตรีวิทยา  สตรีศรีสุริโยทัย  สตรีเศรษฐบุตรบำเพ็ญ  สายน้ำผึ้ง ในพระอุปถัมภ์ฯ  สายปัญญา ในพระบรมราชินูปถัมภ์  อัสสัมชัญคอนแวนต์  อัสสัมชัญศึกษา  |  |
| ภาคกลาง |  คณะราษฎร์บำรุงปทุมธานี†  จอมสุรางค์อุปถัมภ์  เฉลิมขวัญสตรี†  เซนต์โยเซฟ บางนา  เซนต์โยเซฟทิพวัล  มารีย์อุปถัมภ์  ราชินีบูรณะ  สงวนหญิง†  สตรีนนทบุรี  |  |
| ภาคเหนือ |  เฉลิมพระเกียรติ 48 พรรษา ในพระราชูปถัมภ์ฯ  เรยีนาเชลีวิทยาลัย  อุดมดรุณี  อุตรดิตถ์ดรุณี†  |  |
| ภาคตะวันออกเฉียงเหนือ |  เซนต์เมรี่  มหาไถ่ศึกษาขอนแก่น  สตรีชัยภูมิ†  สตรีราชินูทิศ  สตรีศึกษา†*  สุรนารีวิทยา*  |  |
| ภาคตะวันออก |  ชลกันยานุกูล†  เซนต์ปอลคอนแวนต์  เซนต์โยเซฟระยอง  ดัดดรุณี  ราชินีวิวัฒน์  ศรียานุสรณ์†  สตรีประเสริฐศิลป์  |  |
| ภาคตะวันตก |  กาญจนานุเคราะห์*  ธรรมจารินีวิทยา  นารีวิทยา  นารีวุฒิ  |  |
| ภาคใต้ |  ธิดานุเคราะห์  ธิดาแม่พระ‡*  |  |
†เฉพาะระดับมัธยมศึกษาตอนต้น ‡เฉพาะระดับมัธยมศึกษา *ยกเว้นห้องเรียนพิเศษ
อภิชาติ สุภาแพ่ง

| อภิชาติ สุภาแพ่งม> ป.ช., ม.ว.ม. |
| --- | --- |


ที่ปรึกษารัฐมนตรีช่วยว่าการกระทรวงคมนาคม
ดำรงตำแหน่ง 13 สิงหาคม พ.ศ. 2562 – พ.ศ. 2563
นายกรัฐมนตรี: พลเอก ประยุทธ์ จันทร์โอชา
 
ข้อมูลส่วนบุคคล
เกิด: 3 พฤศจิกายน พ.ศ. 2498 (69 ปี) จังหวัดเพชรบุรี ประเทศไทย
พรรคการเมือง: ประชาธิปัตย์ (2543–ปัจจุบัน)

อภิชาติ สุภาแพ่ง (เกิด 3 พฤศจิกายน พ.ศ. 2498) ที่ปรึกษารัฐมนตรีช่วยว่าการกระทรวงพาณิชย์ (สินิตย์ เลิศไกร) อดีตที่ปรึกษารัฐมนตรีช่วยว่าการกระทรวงคมนาคม (ถาวร เสนเนียม) อดีตสมาชิกสภาผู้แทนราษฎรจังหวัดเพชรบุรี สังกัดพรรคประชาธิปัตย์ อดีตประธานคณะกรรมาธิการคุ้มครองผู้บริโภค ในสภาผู้แทนราษฎรไทย ชุดที่ 23
ประวัติ

อภิชาติ สุภาแพ่ง หรือ ส.ส.เล็ก เกิดเมื่อวันที่ 3 พฤศจิกายน พ.ศ. 2498บุตรนายโลบ สุภาแพ่ง สมาชิกกลุ่มผาด กับนางบุปผา สุภาแพ่ง สำเร็จการศึกษาระดับปริญญาตรี และปริญญาโท สาขารัฐประศาสนศาสตร์ สาขานโยบายสาธารณะ จากมหาวิทยาลัยราชภัฏเพชรบุรี จังหวัดเพชรบุรี  และระดับปริญญาเอก สาขารัฐประศาสนศาสตร์ จากมหาวิทยาลัยราชภัฏสวนดุสิต มีพี่ชายได้แก่นาย กัมพล สุภาแพ่ง สมาชิกสภาผู้แทนราษฎรไทย ชุดที่ 24
งานการเมือง

อภิชาติ สุภาแพ่ง เคยรับราชการครู และเคยดำรงตำแหน่งผู้อำนวยการโรงเรียนวัดสมุทรธาราม จากนั้นเริ่มเข้าสู่งานการเมือง ตั้งแต่ปี พ.ศ. 2530 เป็นสมาชิกสภาเทศบาลเมืองเพชรบุรี 1 สมัย เป็นสมาชิกสภาจังหวัดเพชรบุรี 3 สมัย ต่อมาได้ลงสมัครรับเลือกตั้งสมาชิกสภาผู้แทนราษฎร ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 โดยการชักชวนของนายอลงกรณ์ พลบุตร และในการเลือกตั้งครั้งนั้น เขาได้รับเลือกตั้งเป็นสมัยแรก ด้วยการเอาชนะนายปิยะ อังกินันทน์ อดีตสมาชิกสภาผู้แทนราษฎรในพื้นที่หลายสมัย และได้รับเลือกตั้งต่อเนื่องในปี พ.ศ. 2548 พ.ศ. 2550 และ พ.ศ. 2554
อภิชาติ สุภาแพ่ง เคยได้รับแต่งตั้งเป็นประธานคณะกรรมาธิการคุ้มครองผู้บริโภค ในสภาผู้แทนราษฎรไทย ชุดที่ 23
ในปี 2562 อภิชาติ สุภาแพ่ง ลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรคประชาธิปัตย์ แต่ไม่ได้รับเลือกตั้ง ในภายหลังได้รับการแต่งตั้งเป็นที่ปรึกษารัฐมนตรีช่วยว่าการกระทรวงคมนาคม (นายถาวร เสนเนียม) และเป็นที่ปรึกษารัฐมนตรีช่วยว่าการกระทรวงพาณิชย์ (นายสินิตย์ เลิศไกร)
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
ริกะ อิชิเกะ

ริกะ อิชิเกะ  (เกิด 4 เมษายน พ.ศ.2532) (ญี่ปุ่น: 石毛りか; อักษรโรมัน: Ishige Rika) เป็นนักต่อสู้แบบผสมหญิงลูกครึ่งไทย-ญี่ปุ่น ที่ได้รับการถือว่าเป็นนักสู้แบบผสมหญิงชาวไทยคนแรกในสังเวียน MMA ระดับอาชีพ
นอกจากนี้ เธอยังเป็นผู้ฝึกสอนศิลปะการต่อสู้แบบผสม รวมถึงเป็นผู้ฝึกสอนมวยไทย
ประวัติ

ริกะ อิชิเกะ เกิดวันที่ 4 เมษายน พ.ศ. 2532 เกิดและเติบโตที่ประเทศไทย เธอเริ่มฝึกศิลปะการต่อสู้ทั้งไอกิโด, คาราเต้ และเทควันโด ตั้งแต่อายุ 9 ขวบ ภายหลังได้พักช่วง เพื่อให้ความสำคัญต่อการศึกษา โดยสำเร็จการศึกษาระดับปริญญาตรีจากสถาบันการบินพลเรือน และทำงานออฟฟิศประมาณปีเศษ ก่อนที่จะลาออกมาเนื่องด้วยความสนใจด้านกีฬามากกว่า
วันที่ 11 มีนาคม พ.ศ. 2560 ริกะเข้าแข่งขันในศึกวันแชมเปียนชิพ: วอริเออร์คิงดอม ณ อิมแพ็ค อารีน่า เมืองทองธานี ซึ่งถือเป็นการต่อสู้ในสังเวียนระดับอาชีพครั้งแรกของเธอ โดยเป็นฝ่ายชนะออเดรย์ลอรา โบนิเฟซ ซึ่งเป็นนักเทควันโดสายดำชาวมาเลเซีย ในยกที่ 1
ต่อมา ในวันที่ 26 พฤษภาคม ของปีเดียวกัน เธอได้เข้าแข่งขันรายการวันแชมเปียนชิพ: ไดนาสตีออฟฮีโรส์ ที่จัดขึ้น ณ สนามกีฬาในร่มสิงคโปร์ ประเทศสิงคโปร์ โดยเป็นฝ่ายชนะนิตา เดีย จากประเทศอินโดนีเซีย ด้วยท่าเฮดล็อก จนอีกฝ่ายขอยอมแพ้
ส่วนวันที่ 5 สิงหาคม ของปีดังกล่าว ริกะเป็นฝ่ายแพ้ต่อโจมารี ตอร์เรส ซึ่งเป็นนักสู้ชาวฟิลิปปินส์ ในศึกวันแชมเปียนชิพ: วอริเออร์คิงดอม ที่จัดขึ้น ณ โคไทอารีนา มาเก๊า ในยกที่ 2 ส่วนในวันที่ 9 ธันวาคม เธอเป็นฝ่ายชนะโรม ตรินิแดด ซึ่งเป็นนักสู้ชาวฟิลิปปินส์เช่นกัน ด้วยการหักรัดให้คู่ต่อสู้ยอมจำนน ในยกที่ 2 ของรายการวัน: วอริเออร์ออฟเดอะเวิลด์ ที่จัดขึ้น ณ อิมแพ็ค อารีน่า เมืองทองธานี
ริกะเคยสวมชุดโกไคพิงค์ จากขบวนการโจรสลัด โกไคเจอร์ และชุนลี จากสตรีทไฟท์เตอร์ ในช่วงเปิดตัว
ชีวิตส่วนตัว

ริกะ อิชิเกะ มีบิดาเป็นผู้ฝึกสอนยูโดชาวญี่ปุ่น ซึ่งเสียชีวิตแล้ว ส่วนมารดาเป็นชาวไทย ริกะมีพี่น้อง 3 คน โดยเธอเป็นลูกสาวคนกลาง นอกจากนี้ เธอยังมีพี่สาวเป็นอายุรแพทย์ที่ได้รับการฝึกวิชาเทควันโด
ด้านชีวิตคู่ ริกะคบหากับชนนภัทร วิรัชชัย (ครูตอง) ซึ่งเป็นผู้ฝึกสอนของเธอ
เกียรติประวัติ

รางวัลเหรียญทอง รายการโกปาเดบางกอก ซึ่งเป็นการแข่งขันบราซิลเลียนยิวยิตสูที่ใหญ่ที่สุดในประเทศไทย
สถิติการต่อสู้แบบผสม

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |

| วันที่ | ผล | คู่ชก | รายการ | สถานที่จัด | วิธีชนะ | ยก |

| 26 พฤษภาคม พ.ศ. 2560 | ชนะ |  โรม ตรินิแดด | วัน: วอริเออร์ออฟเดอะเวิลด์ | อิมแพ็ค อารีน่า เมืองทองธานี | การหักรัดให้คู่ต่อสู้ยอมจำนน | 2 |

| 5 สิงหาคม พ.ศ. 2560 | แพ้ |  โจมารี ตอร์เรส | วันแชมเปียนชิพ: วอริเออร์คิงดอม | โคไทอารีนา มาเก๊า | การหักรัดให้คู่ต่อสู้ยอมจำนน | 2  |

| 26 พฤษภาคม พ.ศ. 2560 | ชนะ |  นิตา เดีย | วันแชมเปียนชิพ: ไดนาสตีออฟฮีโรส์ | สนามกีฬาในร่มสิงคโปร์ ประเทศสิงคโปร์ | เฮดล็อก |  |

| 11 มีนาคม พ.ศ. 2560 | ชนะ |  ออเดรย์ลอรา โบนิเฟซ | วันแชมเปียนชิพ: วอริเออร์คิงดอม | อิมแพ็ค อารีน่า เมืองทองธานี |  | 1  |
แหล่งข้อมูลอื่น

ริกะ อิชิเกะ ที่เฟซบุ๊ก
ริกะ อิชิเกะ ที่อินสตาแกรม
หมายเลขตัวเรือ

178 คือหมายเลขตัวเรือของเรือ JS Ashigara (DDG-178) สังกัดกองกำลังป้องกันตนเองทางทะเลญี่ปุ่น
หมายเลขตัวเรือ (อังกฤษ: Hull number) คือหมายเลขประจำเรือที่กำหนดให้กับเรือต่าง ๆ หมายเลขมีการกำหนดความหมายและการใช้งานที่แตกต่างกันไปตามประเภทของเรือและประเทศผู้กำหนดหมายเลขเหล่านั้น บางครั้งใช้ในความหมายอื่นนอกจากเรือ เช่น บนพาหนะทางทหาร
สำหรับเรือของกองทัพ หมายเลขที่มีจำนวนน้อยกว่า สามารถบ่งบอกได้ถึงอายุการเข้าประจำการของเรือที่ยาวนานกว่าเรือที่มีชุดหมายเลขมากกว่า สำหรับเรือของพลเรือนนั้น หมายเลขประจำตัวของเรือ (Hull Identification Number: HIN) ใช้สำหรับติดตามประวัติการใช้งานของเรือลำนั้น
การใช้งาน > ทวีปยุโรป

ในยุโรป เรือจะได้รับหมายเลขประจำตัวเรือ (Craft Identification Number: CIN หรือ Hull Identification Number: HIN) ซึ่งกำหนดเป็นมาตรฐาน EN ISO 10087:2006 โดยตัวเลขเหล่านี้เป็นตัวระบุตัวเลขและตัวอักษรจำนวน 14 หลัก ที่จัดสรรให้โดยไม่ซ้ำกันและใช้งานถาวร ออกให้กับเรือเดินทะเลทุกลำในยุโรป จัดสรรโดย  European Recreational Craft Directive ซึ่งใช้รูปแบบมาจากของอเมริกา
สำหรับเรือขนาดใหญ่ที่มีน้ำหนักเกิน 300 ตันกรอสจะได้รับหมายเลข IMO ประจำตัวเรือระหว่างประเทศแบบถาวร และเรือยุโรปที่มีความยาวมากกว่า 20 เมตร จะได้รับหมายเลข ENI (European Number of Identification หรือ European Vessel Identification Number) แบบถาวร
ตัวอย่างหมายเลขประจำตัวเรือ CID/HIN อาจจะมีรูปแบบ GB-ABC00042-A8-99 โดยที่
GB คือรหัสประเทศ ตามมาตรฐาน ISO 3166-1
ABC คือรหัสประจำตัวผู้ผลิต (Manufacturer Identity Code: MIC) ของบริษัท Acme Boat
00042 คือเรือลำนี้สร้างเป็นลำที่ 42 จากผู้ผลิตรายนี้
A8-99 คือชุดวันที่ผลิตและปีของโมเดลเรือ
A8 คือเดือนมกราคม 1998 สำหรับวันที่กระดูกงูถูกวางในเดือนที่ใกล้ที่สุด เดือนจะแสดงตามลำดับ โดย A แทนเดือนมกราคม B แทนเดือนกุมภาพันธ์ เรียงไปจนถึง L แทนเดือนธันวาคม
99 คือปี 1999 ซึ่งเป็นรุ่นของเรือที่ผลิตสำหรับปีนั้น
ในสหราชอาณาจักร British Marine Federation จะเป็นผู้ออกรหัสประจำตัวผู้ผลิตในนามของกระทรวงยุทธศาสตร์ธุรกิจ พลังงานและอุตสาหกรรม โดยสำหรับผู้สร้างเรือท้องถิ่นหรือมือสมัครเล่นนั้นสามารถขอรับหมายเลขประจำตัวเรือ HIN แบบครั้งเดียวได้จาก Royal Yacht Association ซึ่งจะออกหมายเลขในช่วงช่วง GB-RYAxxxxx ซึ่งเป็นรหัสประจำตัวผู้ผลิตของตน
การใช้งาน > ทวีปยุโรป > รัสเซีย

หมายเลขตัวเรือ ในภาษารัสเซียเรียกว่า bortovoi nomer ระหว่างการรุกรานยูเครนของรัสเซียในปี พ.ศ. 2557 หมายเลขประจำพาหนะทั้งหมดของยานเกราะและรถถังถูกทาสีทับ เพื่อปกปิดการมีอยู่ของกองกำลังรัสเซียในยูเครน และในการรุกรานยูเครนในปี พ.ศ. 2565 กองกำลังรัสเซียที่วางกำลังในเบรารูสก็ปิดบังหมายเลขประจำพาหนะเช่นกัน
การใช้งาน > ไทย > พลเรือน

สำหรับเรือที่จดทะเบียนเป็นเรือไทยนั้น จะต้องมีการแสดงเครื่องหมายถาวรอยู่ที่ตัวเรือ คือหมายเลขทะเบียนเรือ (Official Nubmer) รวมถึงอาจจะต้องแสดงหมายเลขประจำเรือ (Ship's identification number: IMO Number) ด้วย ตามกฎกระทรวงของกรมเจ้าท่า ในบริเวณตำแหน่งต่าง ๆ ให้สอดคล้องกับข้อกำหนดตามขนาดของเรือแต่ละประเภท ประกอบไปด้วย
เรือเดินทะเลระหว่างประเทศ ที่เป็นเรือโดยสารขนาดตั้งแต่ 100 ตันกรอสขึ้นไป และเรือบรรทุกสินค้าขนาดตั้งแต่ 300 ตันกรอสขึ้นไป
จะต้องระบุหมายเลขทะเบียนเรือ เป็นเลขอารบิก อยู่ในจุดใดจุดหนึ่ง คือ หัวเรือภายในด้านขวา ขื่อกลางลำเรือ หรือเก๋งเรือ
จะต้องระบุหมายเลขประจำเรือ (Ship's identification number) ตามอนุสัญญาระหว่างประเทศว่าด้วยความปลอดภัยแห่งชีวิตในทะเล ค.ศ. 1974 เป็นตัวเลขอารบิก หากมีอักษรภาษาอังกฤษให้ใช้ตัวพิมพ์ใหญ่ อยู่ภายในและนอกลำเรือ ดังนี้
ภายนอกเรือ ให้อยู่ในจุดใดจุดหนึ่ง บริเวณท้ายเรือ, กลางลำเรือทั้งสองข้างเหนือระดับแนวน้ำ, ข้างเก๋งเรือทั้งสองข้าง หรือ ด้านหน้าของเก๋งเรือ ในกรณีของเรือโดยสารอาจจะอยู่ในพื้นระนาบที่มองเห็นได้จากอากาศ
ภายในเรือ ในจุดของฝากันห้องเครื่องจักรหรือบนฝาระวางสินค้า หากเป็นเรือบรรทุกสินค้าที่มีระวางบรรทุกของเหลว ให้อยู่บริเวณฝากั้นห้องสูบถ่ายสินค้า หากเป็นเรือบรรทุกที่มีระวางบรรทุกยานพาหนะ ให้อยู่ในบริเวณฝากั้นระวางบรรทุก
เรือที่ใช้เดินทางในประเทศไทย ต้องระบุหมายเลขทะเบียนเรือในบริเวณหัวเรือภายนอกทั้งสองข้าง เรือใช้เดินทะเลระหว่างประเทศ ที่เป็นเรือโดยสารขนาดต่ำกว่า 100 ตันกรอส และเรือบรรทุกสินค้าขนาดต่ำกว่า 300 ตันกรอส
จะต้องระบุหมายเลขทะเบียนเรือ เป็นเลขอารบิก อยู่ในจุดใดจุดหนึ่ง คือ หัวเรือภายในด้านขวา ขื่อกลางลำเรือ หรือเก๋งเรือ
เรือใช้เดินลำน้ำระหว่างประเทศ
จะต้องระบุหมายเลขทะเบียนเรือ เป็นเลขอารบิก อยู่ในจุดใดจุดหนึ่ง คือ หัวเรือภายในด้านขวา ขื่อกลางลำเรือ หรือเก๋งเรือ
เรือใช้เดินทางในประเทศ
จะต้องระบุหมายเลขทะเบียนเรือ เป็นเลขอารบิก อยู่ในบริเวณหัวเรือภายนอกทั้ง 2 ข้าง
การใช้งาน > ไทย > ประมง

ในประเทศไทยได้กำหนดให้เรือประมงนั้นมีการติดตั้ง เครื่องหมายประจำเรือประมง บริเวณหัวเรือภายนอกทั้งสองฝั่ง ใกล้เคียงกับชื่อเรือตามที่ได้ลงทะเบียนกับกรมเจ้าท่าเอาไว้ เพื่อแสดงให้เห็นว่าได้รับอนุญาตในการทำประมงพาณิชย์ในประเทศไทย และนอกน่านน้ำไทย ตามประกาศของกรมประมง โดยแบ่งอักขระออกเป็น 4 ชุด ดังนี้
ชุดที่ 1 พื้นที่ทำประมง ประกอบด้วยตัวอักษร
T หมายถึง ทำประมงในพื้นที่อ่าวไทย
A หมายถึง ทำประมงในพื้นที่ทะเลอันดามัน
H หมายถึง ทำการประมงในทะเลนอกน่านน้ำไทย
ชุดที่ 2 ขนาดของเรือ ประกอบด้วยอักษร
S หมายถึง ขนาดไม่ถึง 30 ตันกรอส
M หมายถึง ขนาดตั้งแต่ 30 ตันกรอส ขึ้นไป แต่ไม่ถึง 60 ตันกรอส
L หมายถึง ขนาดตั้งแต่ 60 ตันกรอส ขึ้นไป แต่ไม่ถึง 150 ตันกรอส
X หมายถึง ขนาดตั้งแต่ 150 ตันกรอสขึ้นไปเรือประมงบริเวณท่าเรือบ้านแหลมสิงห์ ที่ระบุทั้งหมายเลขตัวเรือของกรมเจ้าท่า และกรมประมง
ชุดที่ 3 ชุดตัวเลขแสดงลำดับที่ของใบอนุญาตให้ทำประมงพาณิชย์ในน่านน้ำไทย หรือนอกน่านน้ำไทย
ชุดที่ 4 ประเภทของเครื่องมือในการทำประมง ในกรณีได้รับอนุญาตหลายประเภท ให้ระบุทุกประเภท
A หมายถึง อวนลาก
B หมายถึง อวนล้อมจับ
C หมายถึง คราด
D หมายถึง อวนช้อน อวนยก
E หมายถึง อวนครอบ
F หมายถึง อวนติดตา
G หมายถึง อวนรุนเคย
H หมายถึง ลอบ
J หมายถึง เบ็ดราว
K หมายถึง อื่นๆ
M หมายถึง เรือประกอบเครื่องกำเนิดไฟฟ้า
ซึ่งเครื่องหมายประจำเรือประมงดังกล่าว ให้เลือกใช้ได้ 2 รูปแบบ คือ
ตัวอักษรและตัวเลขสีขาว บนพื้นกรอบสีดำหรือน้ำเงินเข้ม
ตัวอักษรและตัวเลขสีดำ บนพื้นกรอบสีขาว
การใช้งาน > ไทย > ทางการทหาร

กองทัพเรือไทยมีระเบียบในการกำหนดหมายเลขเรือ ในรูปแบบตัวเลข 3 หลัก ร่วมกับสัญลักษณ์การจัดประเภทตัวเรือ (Hull classification symbol) เช่นเดียวกับกองทัพเรือสหรัฐ โดยด้านข้างตัวเรือจะถูกติดเพียงตัวเลขเท่านั้น ไม่ได้ติดสัญลักษณ์การจัดประเภทตัวเรือลงไปด้วย
สำหรับความหมายของหมายเลขตัวเรือแต่ละหลัก ประกอบไปด้วย
หมายเลขหลักที่ 1 บ่งบอกประเภทของเรือ โดยกำหนดไว้ 9 ประเภท ได้แก่
1 หมายถึง เรือบัญชาการ และสนับสนุนการยกพลขึ้นบก
2 หมายถึง เรือดำน้ำ
3 หมายถึง เรือเร็วโจมตี
4 หมายถึง เรือพิฆาต, เรือฟริเกตและเรือคอร์เวต
5 หมายถึง เรือตรวจการณ์
6 หมายถึง เรือทุ่นระเบิด
7 หมายถึง เรือยกพลขึ้นบก
8 หมายถึง เรืออุทกศาสตร์ เรือช่วยรบ และเรือประเภทอื่น ๆ
9 หมายถึง เรือบรรทุกอากาศยาน
หมายเลขหลักที่ 2 บ่งบอกถึงชั้นของเรือ โดยจัดชั้นตามคุณลักษณะที่ใกล้เคียงกัน หรือเรือที่ต่อด้วยแบบเรือเดียวกัน
หมายเลขหลักที่ 3 บ่งบอกถึงลำดับของเรือในชุดนั้น ๆ เริ่มต้นจาก 1 หากมีมากกว่า 9 ลำ ก็จะเพิ่มชุดตัวเลขจากเดิม 3 หลักขึ้นเป็น 4 หลัก เพื่อรองรับลำต่อไปที่จะกลายเป็นตัวเลข 2 หลัก
ในอดีตกองทัพเรือเคยใช้หมายเลขเรือตัวเดียมาก่อน แต่มาให้หลังเริ่มใช้หมายเลขเรือ 3 หลัก
| 0 | 1 | 2 |
| --- | --- | --- |
| เรือหลวงคราม | เรือหลวงสุโขทัย | เรือหลวงตาปี |
| เรือหลวงปิ่นเกล้า | เรือหลวงมกุฎราชกุมาร |  |
การใช้งาน > สหรัฐ > พลเรือน

ในประเทศสหรัฐ การใช้งานหมายเลขตัวเรือของพลเรือนที่ผลิตในสหรัฐ หมายเลขตัวเรือจะถูกจัดสรรให้กับเรือตั้งแต่ผลิตและเป็นส่วนหนึ่งของหมายเลขประจำตัวของเรือ (HIN) ซึ่งใช้ระบุตัวตนของเรือและถูกติดอยู่กับตัวเรืออย่างถาวรอย่างน้อย 2 ตำแหน่ง โดยหมายเลขประจำตัวของเรือ (HIN) จะประกอบไปด้วยชุดอักขระ 12 ตัวที่จัดสรรโดยไม่ซ้ำกัน คล้ายกับหมายเลขทะเบียนรถยนต์
ในปี พ.ศ. 2515 หน่วยยามฝั่งของสหรัฐอเมริกาได้ขอให้สร้างรูปแบบที่เป็นมาตรฐานสำหรับหมายเลขประจำตัวของเรือ เพื่อให้สามารถระบุรูปพรรณเมื่อเกิดอุบัติเหตุได้และติดตามประวัติของเรือได้ดียิ่งขึ้น ช่วยอำนวยความสะดวกในการทำงานของเจ้าหน้าที่ โดยมีรูปแบบดังต่อไปนี้
อักขระสามตัวแรก ประกอบด้วยรหัสดัชนีโดยผู้ผลิต (Manufacturers Index Code: MIC) และควรเป็นตัวอักษรเท่านั้น
อักขระห้าตัว คือชุดหมายเลขประจำรุ่นซึ่งกำหนดโดยผู้ผลิตแบบไม่ซ้ำกัน และสามารถเป็นชุดตัวอักษร และ/หรือ ตัวเลขก็ได้ ยกเว้นตัวอักษร O, I และ Q (อาจทำให้เข้าใจผิดได้ง่าย)
อักขระสี่ตัวสุดท้าย กำหนดรุ่นและปีที่ได้รับการตรวจสอบรับรองของเรือ
หมายเลขประจำตัวของเรือมักจะถูกติดไว้บริเวณท้ายเรือที่มุมขวาบนสุด นอกจากนี้หมายเลขประจำตัวของเรือ อาจถูกระบุไว้ในชื่อเรือ การลงทะเบียนเรือ และถูกระบุอยู่ในเอกสารการประกันภัย
การใช้งาน > สหรัฐ > ทางการทหาร

กองทัพเรือสหรัฐ หน่วยยามฝั่งสหรัฐ และองค์การบริหารมหาสมุทรและชั้นบรรยากาศแห่งชาตินั้น ใช้รูปแบบของหมายเลขตัวเรือร่วมกันกับ สัญลักษณ์การจัดประเภทตัวเรือ (Hull classification symbol) เพื่อความสะดวกในการระบุตัวตนของเรือ ซึ่งชุดรูปแบบเหล่านี้จะไม่ถูกนำมาใช้งานซ้ำ ทำให้สามารถระบุตัวตนของเรือแต่ละลำได้อย่างเจาะจง อาทิ มีเรืออย่างน้อยแปดลำ ใช้ชื่อว่า ยูเอสเอส เอนเทอร์ไพรซ์  แต่ CV-6 สามารถเจาะจงได้ว่าเป็นเรือบรรทุกเครื่องบินในยุคสงครามโลกครั้งที่ 2 จากบรรดาเรือทั้งหมดที่ใช้งานชื่อเดียวกัน ซึ่งด้านข้างตัวเรือจะถูกติดเพียงตัวเลขเท่านั้น ไม่ได้ติดสัญลักษณ์การจัดประเภทตัวเรือลงไปด้วย จึงมักจะถูกเรียกว่า หมายเลขตัวเรือ
ในบางครั้ง กองทัพเรือสหรัฐก็มีข้อยกเว้นในการเรียงลำดับหมายเลขตัวเรือ อาทิ กองทัพเรือสหรัฐได้สร้างเรือดำน้ำชั้นลอสแองเจลิสลำสุดท้ายชื่อว่า ยูเอสเอส ไชเอนน์ (SSN-773) จากนั้นได้สร้างเรือดำน้ำชั้นซีวูล์ฟจำนวน 3 ลำ กำหนดให้ใช้หมายเลขตัวเรือ SSN-21 ถึง SSN-23 หลังจากนั้นก็กลับมาใช้ลำดับต่อจากเดิมในเรือดำน้ำชั้นถัดไป คือเรือดำน้ำ ยูเอสเอส เวอร์จิเนีย (SSN-774) เรือลำแรกในเรือดำน้ำชั้นเวอร์จิเนีย
นอกจากนี้ เรือรบที่ถูกต่อขึ้นในสหรัฐสำหรับประจำการหรือใช้งานในประเทศอื่นมักจะถูกละเว้นการใช้งานซ้ำหมายเลขตัวเรือเช่นกัน แม้ว่าประเทศปลายทางที่ได้รับจะนำไปกำหนดหมายเลขใหม่ก็ตาม
การใช้งาน > ออสเตรเลีย > พลเรือน

ในรัฐเวสเทิร์นออสเตรเลีย ประเทศออสเตรเลีย หมายเลขประจำเรือ (Hull Identification Number: HIN) จะประกอบด้วยชุดตัวอักษรและตัวเลขที่ไม่ซ้ำกัน จำนวน 14 หลัก ประทับแสดงอยู่บนแผ่นโลหะที่ติดอยู่กับที่ท้ายเรือ สามารถขึ้นรูปหรือแกะสลักก็ได้ไว้ท้ายเรือก็ได้ โดยผู้ผลิตเรือจำเป็นต้องทำเครื่องหมายของเลขประจำเรือให้กับเรือใหม่ทุกลำตามมาตรฐาน (ISO 10087:1995(E)) ตั้งแต่เดือนกุมภาพันธ์ พ.ศ. 2544
การลงทะเบียนขอรับหมายเลขประจำเรือ ผู้ให้บริการรหัสเรือจะออกใบรับรองหมายเลขประจำเรือให้กับเจ้าของเรือ ซึ่งเป็นหมายเลขที่ถูกรันไว้ก่อนแล้วโดยกระทรวงคมนาคม โดยข้อมูลการลงทะเบียนจะถูกอัพเดทเพิ่มเติมเข้าไปในฐานข้อมูลของรัฐบาล
สำหรับการขอรับหรือตรวจสอบหมายเลขประจำเรือ สามารถติดต่อได้ที่ตัวแทนผู้ให้บริการที่รู้จักกันในชื่อว่า โบทโค้ด (BoatCode) ซึ่งผ่านการรับรองจากกระทรวงคมนาคม ซึ่งมีตั้งกระจายให้บริการอยู่ทั่วทุกรัฐ ซึ่งให้บริการในการ
ตรวจสอบหมายเลขประจำเรือ บนเรือลำใหม่
ติดหรือตรวจสอบหมายเลขประจำเรือ ก่อนขายเรือ
ติดหรือตรวจสอบหมายเลขประจำเรือ ก่อนโอนกรรมสิทธิ์เรือ
ยานเกราะพิฆาตรถถัง เอสยู-85 พร้อมหมายเลขประจำพาหนะ 222
เรือท้าสโก้ นิรันดร์ เป็นเรือกลเดินทะเลระหว่างประเทศที่ระบุหมายเลขประจำเรือ (IMO Number) บริเวณท้ายเรือ
เรือที่ใช้เดินทางในประเทศไทย ต้องระบุหมายเลขทะเบียนเรือในบริเวณหัวเรือภายนอกทั้งสองข้าง
หมายเลขลำเรือของ เรือหลวงสายบุรี  (FFG-458) ติดอยู่บริเวณหัวเรือ
หมายเลขลำเรือที่มองเห็นได้ทั้งสองด้านของหัวเรือ ยูเอสเอส อาร์เลห์ เบิร์ก DDG-51
ฟาบิโอ ปินก้า

| ฟาบิโอ ปินก้า |
| --- | --- |
เกิด:  (1984-06-14) 14 มิถุนายน ค.ศ. 1984 (40 ปี)
ฟาบิโอ ปินก้า (ฝรั่งเศส: Fabio Pinca; 14 มิถุนายน ค.ศ. 1984 – ) เป็นนักมวยไทยชาวฝรั่งเศสเชื้อสายอิตาเลียน เขาเป็นแชมป์โลกรายการมวยไทยสภามวยโลก ชื่อเสียงของเขามาจากเทคนิคและความแม่นยำในการต่อสู้ และเป็นแชมป์คนแรกของการแข่งขัน ไทยไฟท์ ในปี ค.ศ. 2011 เขาสามารถเข้าสู่รอบรองชนะเลิศของไทยไฟท์ได้อีกครั้ง โดยเป็นฝ่ายชนะคะแนนนักมวยจากฮอลแลนด์ชื่อ โมซาฟ อัมรานี่ ที่ศูนย์การค้าอิมพีเรียลเวิลด์ สำโรง จังหวัดสมุทรปราการ ซึ่งในรอบชิงชนะเลิศ เขาได้พบกับ เข้ม ศิษย์สองพี่น้อง ที่ลานพระบรมรูปทรงม้า และฟาบิโอเป็นฝ่ายแพ้คะแนน
ทั้งนี้ ฟาบิโอ ปินก้า ได้พบกับคู่ชก แสนชัย ซินบีมวยไทย ในวันที่ 21 มกราคม พ.ศ. 2555 ซึ่งเป็นการแข่งขันรายการใหญ่ที่ประเทศอิตาลี ภายหลังจากที่ ฟาบิโอ ปินก้า เคยเป็นฝ่ายแพ้มาแล้วครั้งหนึ่ง ซึ่งผลการชกล้างตากับแสนชัยในรายการ YOKKAO EXTREM 2011 เมื่อวันที่ 21 มกราคม ณ ดิเอ็สซาโก เมืองมิลาน ที่ประเทศอิตาลี ปินก้าสามารถแก้มือเอาชนะคะแนนได้ในที่สุด และในวันที่ 9 มิถุนายน พ.ศ. 2555 เขาได้พบกับคู่ชก บิ๊กเบน ช.พระราม 6 ในรายการแข่งขันนัดพิเศษ "ศึกชิงแชมป์โลกมวยไทยสภาโลก" ซึ่งจัดขึ้นที่ อิมแพ็ค อารีน่า เมืองทองธานี โดยฟาบิโอเป็นฝ่ายชนะคะแนน
ประวัติและการเข้าสู่วงการ > ประวัติ

ฟาบิโอ ปินก้า เกิดวันที่ 14 มิถุนายน ค.ศ. 1984 โดยปินก้าอาศัยอยู่ในลียง ประเทศฝรั่งเศส และฝึกฝนที่ ยิมบ็อกซิ่ง แซ็ง-ฟอง ในลียง ผู้ฝึกสอนของเขาคือ นัสซี เคเซม
ฟาบิโอเริ่มฝึกมวยไทยเมื่อมีอายุได้ 15 ปี เขาได้ค้นพบมวยไทยเนื่องด้วยการดูเทปวิดีโอที่มาจากประเทศไทย นักมวยในฝันของเขาคือ ราม่อน แด็กเกอร์, ดานี บิลล์ สายใหม่ และ ฟาริด วิลยูม โดยการเรียนรู้จากสโมสรที่อยู่ใกล้บ้าน ซึ่งเขาได้พบกับ ยิมบ็อกซิ่งเซ-ฟันส์ ก่อนที่จะเป็นนักมวยฝีมือดีในเวลาต่อมา
การฝึกฝนครั้งแรก เขารู้สึกมีความสุขและมีแรงจูงใจที่จะฝึกฝนต่อ ภายหลังจากการต่อสู้ครั้งแรกของเขา ได้มีการพบว่ายังมีส่วนที่ต้องปรับปรุงอีกมาก จากเวลาที่มีอยู่ เขาได้ซื่อสัตย์ต่อตนเอง 100% เขาไม่เคยเปลี่ยนค่ายนับตั้งแต่เริ่มฝึกมวยไทย เนื่องจากเขาคิดว่าค่ายแห่งนี้เหมาะสำหรับการเป็นนักมวยไทยที่ดีในแซ็ง-ฟอง เพื่อที่จะพัฒนาฝีมือตามลำดับและสำหรับการมีโค้ชที่ดี รวมถึงการเตรียมการสำหรับการต่อสู้
ฟาบิโอ ปินก้า รับทำงานเป็นนักการศึกษา/ผู้ให้บริการในเมืองของเขาเองจากการจัดตาราง ซึ่งช่วยให้เขาได้มุ่งเน้นไปยังอาชีพด้านกีฬาของเขา
ประวัติและการเข้าสู่วงการ > อาชีพตอนต้น

ฟาบิโอ ปินก้า เข้าแข่งขันในรายการมวยไทยและคิกบ็อกซิ่ง แต่เขาชอบมวยไทยมากกว่าเนื่องจากเขาหลงใหลในกีฬาและวัฒนธรรมไทย ซึ่งเขาชอบการใช้ศอกและเข่าของเขา
ใน ค.ศ. 2004 เขาเป็นแชมป์มวยไทยของฝรั่งเศสในคลาส B และได้รับเหรียญทองแดงในรายการเวิลด์มวยไทยแชมเปี้ยนชิป ค.ศ. 2005 เขาได้เข้าสู่รอบชิงชนะเลิศของรายการมวยไทยชิงแชมป์ฝรั่งเศส คลาส A ค.ศ. 2006 เขากลายเป็นแชมป์รายการ WPKC ยูโรเปี้ยนคิกบ็อกซิ่ง ค.ศ. 2008 เขาเป็นผู้ชนะรายการไฟท์ติ้งเดย์ 8 ไทยบ็อกซิ่ง 4 เม็นทัวร์นาเมนท์ในประเทศอิตาลี และกลายมาเป็นแชมป์ WBC อินเตอร์คอนติเนนทอล มวยไทยรุ่นไลท์เวท ค.ศ. 2009 เขาได้เป็นแชมป์ WBC มวยไทยโลก และใน ค.ศ. 2010 เขาชนะรายการ ไทยไฟท์ทัวร์นาเมนท์ ในรุ่นน้ำหนักไม่เกิน 67 กก.
ปินก้ายังมีประสบการณ์ที่ไม่อาจลืมเลือนในวัยหนุ่มของเขาเมื่อได้ชิงชัยกับ อรรถชัย แฟร์เท็กซ์, โบวี่ ส.อุดมสร, สุดสาคร ส.กลิ่นมี และนักมวยไทยระดับตำนานอย่าง แสนชัย ส.คิงสตาร์
รายการที่ชนะและความสำเร็จ

ระดับอาชีพ:
ค.ศ. 2010 แชมป์ไทยไฟท์ทัวร์นาเมนท์ (-67 กก.)
ค.ศ. 2009 แชมป์ W.B.C. มวยไทยโลก (-63.5 กก.)
ค.ศ. 2008 เข็มขัดมวยไทย "นุยเดชอมพิออง"
ค.ศ. 2008 แชมป์ W.B.C. อินเตอร์คอนติเนนทอล มวยไทยไลท์เวท
ค.ศ. 2008 แชมป์ไฟท์ติ้งเดย์ 8 ไทยบ็อกซิ่ง 4 เม็นทัวร์นาเมนท์ (-64.5 กก.)
ค.ศ. 2006 แชมป์ WPKC ยูโรเปี้ยนคิกบ็อกซิ่ง
ค.ศ. 2005 รองแชมป์มวยไทยของฝรั่งเศส คลาส A (-63.5 กก.)
ระดับสมัครเล่น:
ค.ศ. 2004 เวิลด์มวยไทยแชมเปี้ยนชิป กรุงเทพ ประเทศไทย  (-63.5 กก.)
ค.ศ. 2004 แชมป์มวยไทยของฝรั่งเศส คลาส B (-60 กก.)
รางวัลที่ได้รับ:
ค.ศ. 2010 นักมวยไทยยอดเยี่ยมแห่งปี
ดูเพิ่ม

นักมวยไทย
แหล่งข้อมูลอื่น

ฟาบิโอ ปินก้า ที่เฟซบุ๊ก
Fabio Pinca profile เก็บถาวร 2011-08-16 ที่ เวย์แบ็กแมชชีน
| ด ค กแชมป์มวยไทยสภามวยโลก |
| --- | --- |
แชมป์โลก:   เอ็ดมันด์ เอ็มบูลู-มอนโซ (ซูเปอร์เฮฟวีเวท)   คริสเตียน บอสช์ (เฮฟวีเวท)   สตีฟ แม็คคินนอน (ซูเปอร์ครุยเซอร์เวท)   อีวาน สทานิค (ครุยเซอร์เวท)   อาร์เทม เลวิน (ไลท์เฮฟวีเวท)   สตีเวน วาเคลิง (ซูเปอร์มิดเดิลเวท)   โจฮัน ลีดง (มิดเดิลเวท)   อาเลจันโดร อาซูมู โอซา (ซูเปอร์เวลเตอร์เวท)   บิ๊กเบน ช.พระราม 6 (เวลเตอร์เวท)   ฟาบิโอ ปินก้า (ซูเปอร์ไลท์เวท) 
แชมป์นานาชาติ:   ไฟซาล ซาคาเรีย (เฮฟวีเวท)   มาลัยเพชร ศศิประภา (ซูเปอร์เวลเตอร์เวท)   คุนิทาระ ฟูจิวาระ (ซูเปอร์แบนตัมเวท) 
 ที่มา WBC Muaythai World Champions International Champions
นท พนายางกูร

| นท พนายางกูร |
| --- | --- |

ข้อมูลพื้นฐาน
ชื่อเกิด: นท พนายางกูร
เกิด: 22 กุมภาพันธ์ พ.ศ. 2536 (32 ปี)
ที่เกิด: จังหวัดเชียงใหม่ ประเทศไทย
แนวเพลง: ป็อป, R&B, แจ๊ส, บอสซ่า
อาชีพ: นักร้อง, นางแบบ, นักแสดง, ดีเจ
เครื่องดนตรี: อูกูเลเล, กลอง, กีต้าร์, KAZOO
ช่วงปี: พ.ศ. 2554 - ปัจจุบัน
ค่ายเพลง: จีเอ็มเอ็ม แกรมมี่

สมาชิก: วง x0809

อดีตสมาชิก: อดีตสมาชิกวง del ritmo (มือกลอง) จ.เชียงใหม่

เว็บไซต์: แฟนเพจเฟซบุ้คนทเดอะสตาร์ 7
นท พนายางกูร ชื่อเล่น นท หรือรู้จักกันในนาม  นท เดอะสตาร์ (เกิดวันที่ 22 กุมภาพันธ์ พ.ศ. 2536) เป็นนักร้องชาวไทย จากรายการเรียลลิตี้โชว์ เดอะสตาร์ 7 ได้รับตำแหน่งรองชนะเลิศ ปัจจุบันเป็นศิลปินอิสระ
ประวัติ

นท พนายางกูร เกิดเมื่อวันจันทร์ที่ 22 กุมภาพันธ์ พ.ศ. 2536  ศึกษาระดับมัธยมปลายจากโรงเรียนนานาชาติเกรซ สอบเทียบ ม.6 วุฒิ GED สำเร็จการศึกษาระดับปริญญาตรีจาก คณะสถาปัตยกรรมศาสตร์ จุฬาลงกรณ์มหาวิทยาลัย สาขาวิชาการออกแบบนิเทศ อีกทั้งนทเคยสอบไปเป็นนักเรียนแลกเปลี่ยนในโครงการเอเอฟเอส ที่เมืองรีมีนี ประเทศอิตาลี
เข้าสู่วงการ

ในปี พ.ศ. 2554 นทได้เข้าเข้าประกวดร้องเพลงในรายการ เดอะสตาร์ 7 ผ่านเข้ารอบ 8 คนสุดท้าย  และนท นท พนายางกูร ในอาทิตย์สุดท้ายของการแข่งขันเธอป่วยทำให้ไม่สามารถทำผลงานได้อย่างเต็มที่  ท้ายสุดเธอจึงได้ตำแหน่งรองชนะเลิศเดอะสตาร์ ค้นฟ้าคว้าดาวปี 7 เธอได้โอกาสมีอัลบั้มเดี่ยว ใช้ชื่อว่า Note ในรูปแบบสแครปบุกส์ซึ่งเปรียบเสมือนไดอารี่ของเธอ ซึ่งนทออกแบบปกอัลบั้มด้วยตัวเธอเองอีกด้วย
ชีวิตส่วนตัว

นท เคยคบหาดูใจกับนักแสดงชาย พีช - พชร จิราธิวัฒน์ เป็นเวลา 4 ปี แต่ได้เลิกรากันไป ต่อมาได้คบกับ มณฑล จิรา แต่ต่อมาลดสถานะเหลือแค่พี่น้อง
ชีวิตส่วนตัว > จุดยืนทางการเมือง

นท เป็นหนึ่งในผู้ลงชื่อคัดค้านการยุบพรรคอนาคตใหม่  และแสดงจุดยืนสนับสนุนการประท้วงในประเทศไทย พ.ศ. 2563–2564 โดยได้วิพากษ์วิจารณ์การทำงานของประยุทธ์ จันทร์โอชา ในระหว่างการระบาดทั่วของโควิด-19 ในประเทศไทย และเรียกร้องต่อต้านความรุนแรงในการปราบปรามผู้ชุมนุม